IEPIRKUMA LĪGUMS Nr.
par granulu piegādi
(ID Nr. SNP 2024/67)
Saldū, 	Dokumenta datums
 ir tā elektroniskās
parakstīšanas datums

Blīdenes un Zvārdes pagastu apvienības pārvalde, reģistrācijas Nr. 40900039656, PVN reģistrācijas Nr. 90009114646, juridiskā adrese: Ievas, Blīdenes pag., Saldus nov., LV-3852, kuru uz nolikuma pamata pārstāv pārvaldes vadītāja Ligita Berga (turpmāk – Pircējs), no vienas puses, un

Sabiedrība ar ierobežotu atbildību "Baltic Wood Trade", reģ. Nr. 54103112331, juridiskā adrese:  Vaives iela 2A - 44, Cēsis, Cēsu nov., LV-4101, kuru uz Statūtu pamata pārstāv valdes loceklis Kristaps Rūsa, (turpmāk – Pārdevējs), no otras puses, 
abi kopā un katrs atsevišķi turpmāk šā līguma tekstā saukti par Pusēm, pamatojoties uz iepirkuma „Granulu piegāde” ID. Nr. SNP 2024/67 (turpmāk – Iepirkums), rezultātiem iepirkuma priekšmeta 5.daļā – “Granulu piegāde Blīdenes un Zvārdes pagastu apvienības pārvaldes vajadzībām”, noslēdz šādu līgumu:

1. Līguma priekšmets
1.1. PĀRDEVĒJS pārdod, bet PIRCĒJS pērk granulas 55 (piecdesmit pieci) paletes, kas atbilst iepirkuma tehniskajai specifikācijai (1.pielikums) un atbilstoši tehniskajam piedāvājumam Iepirkumā, turpmāk tekstā – Preci.
1.2. PIRCĒJS apņemas pieņemt un apmaksāt Preci saskaņā ar šī Līguma noteikumiem.
1.3. Pārdevējam jāpiegādā Preci līdz 2025.gada 17.jūnijam, piegādājot to:
1.3.1. “Striķu sākumskola”, Zvārdes pagasts, Saldus novads, LV -3883;
1.3.2. Striķu ciems, Striķi, Zvārdes pagasts, Saldus novads, LV – 3883;
saskaņojot ar Pircēja atbildīgo personu – iestādes vadītāju piegādes laiku, piegādājamās Preces daudzumu un adresi, uz kuru Prece jāpiegādā.
1.4. Kvalitatīva Prece Līguma izpratnē ir Prece, kas atbilst Līguma noteikumiem, tajā skaitā Tehniskajai specifikācijai, likumos un citos normatīvajos aktos noteiktām prasībām attiecībā uz Preces kvalitāti.
1.5. Katru konkrēto Preces piegādi apliecina Piegādātāja sastādīta un Pasūtītāja atbildīgo personu parakstīta preču pavadzīme – rēķins, kurā konkrēti norādīts Preces nosaukums, daudzums un cena atbilstoši finanšu piedāvājumā uzrādītajai vienības cenai.

2. Pušu tiesības un pienākumi
2.1. PĀRDEVĒJS apņemas:
2.1.1. piegādāt Preci saskaņotajā termiņā un apjomos; 
2.1.2. izsniegt PIRCĒJAM vai tā atbildīgajai personai preces pavadzīmi – rēķinu, kurā norādīta par Preci samaksājamā naudas summa;
2.1.3. pārdot PIRCĒJAM kvalitatīvu Preci, kas atbilst tehniskajā specifikācijā izvirzītajām prasībām (2.pielikums).
2.1.4. Līguma prasībām neatbilstošas Preces piegādes gadījumā apmainīt to pret citu, Līguma prasībām atbilstošu Preci.
2.2. PIRCĒJS apņemas:
2.2.1. informēt atbildīgās personas par līgumsaistību izpildes kārtību, kā arī pienākumu pārbaudīt Preces kvalitāti, kā arī parakstīt attiecīgos pavaddokumentus; 
2.2.2. norēķināties par saņemto Preci saskaņā ar šī līguma noteikumiem; 
2.2.3. norīkot atbildīgās personas, kuras ir tiesīgas pieņemt Preci saskaņā ar preces pavadzīmi – rēķinu, nekavējoties pārbaudot tās sortimentu, daudzumu un kvalitāti. Par preces piegādes datumu tiek uzskatīts datums, kuru Pircēja atbildīgais pārstāvis atzīmē uz preces pavadzīmes, apstiprinot preces pieņemšanu.
2.2.4. pārbaudīt Preces atbilstību visām Tehniskajā specifikācijā minētajām prasībām;
2.2.5. nepieņemt Preci, ja tā neatbilst Līguma noteikumiem;
2.2.6. pieņemt Preci, ja tā piegādāta saskaņā ar Līguma noteikumiem;
2.3. Puses nes atbildību par saviem atbildīgajiem pārstāvjiem, kuri izmanto Pušu zīmogus un parakstās gan uz šī līguma, gan uz attiecīgiem dokumentiem, kā arī par savu rekvizītu, parakstīt tiesīgo personu un citu nepieciešamo izmaiņu savlaicīgu paziņošanu otrai Pusei.

3. NORĒĶINU KĀRTĪBA
3.1. PĀRDEVĒJS pārdod un PIRCĒJS pērk preci par PĀRDEVĒJA noteikto cenu par kopējo summu EUR 11 499,35 (vienpadsmit tūkstoši četri simti deviņdesmit deviņi euro un 35 centi) bez pievienotā vērtības nodokļa (turpmāk – PVN), PVN samaksu Pircējs veic Latvijas Republikā spēkā esošajos ārējos normatīvajos aktos noteiktajā kārtībā.
3.2. Piedāvājumā minētā cena 214,44 euro (divi simti četrpadsmit euro un 44 centi) bez PVN par 1000 kg ir nemainīga un spēkā līdz saistību pilnīgai izpildei.
3.3. Pēc Preces abpusēja akta parakstīšanas un rēķina saņemšanas PIRCĒJS par saņemto Preci samaksā ar pārskaitījumu ne vēlāk kā 20 (divdesmit) dienu laikā.
3.4. PIRCĒJS samaksā PĀRDEVĒJAM par Preci, kas ir piegādāta atbilstoši Līguma nosacījumiem (kvalitatīva, atbilstoša tehniskajai specifikācijai, piegādāta atbilstošā termiņā u.c.).
3.5. Preču daudzums un līdz ar to arī Līguma summa var tikt samazināta. Līguma summā ir iekļauti visi izdevumi, kas saistīti ar šī līguma izpildi.

4. NEPĀRVARAMĀ VARA
4.1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas un kara darbība, streiki, iekšējie nemieri, blokādes, varas un pārvaldes institūciju rīcība, normatīvu aktu, kas būtiski ierobežo un aizskar Līdzēju tiesības un ietekmē uzņemtās saistības, to pieņemšanu un stāšanos spēkā.
4.2. Pusei, kas atsaucas uz nepārvaramas varas vai ārkārtēja rakstura apstākļu darbību, nekavējoties par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā pēc viņa uzskata ir iespējama un paredzama viņa Līgumā paredzēto saistību izpilde, un pēc pieprasījuma šādam ziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu.

5. LĪGUMA TERMIŅŠ UN TĀ IZBEIGŠANA
5.1.	Līgums stājas spēkā no tā parakstīšanas dienas un ir spēkā līdz 2025.gada 17.jūnijam vai pilna Preču apjoma piegādes beigām vai līgumu atceļošu nosacījumu iestāšanās brīdim, atkarībā no tā, kurš no apstākļiem iestājas pirmais.
5.2.	PIRCĒJAM ir tiesības ar vienpusēju paziņojumu izbeigt šo Līgumu, ja:
5.2.1. ir stājies spēkā tiesas spriedums par PĀRDEVĒJA atzīšanu par maksātnespējīgu;
5.2.2. PĀRDEVĒJS kavē no Līguma izrietošo saistību izpildi vairāk par 20 (divdesmit) darba dienām; noteiktajos gadījumos Līgums uzskatāms par izbeigtu 7 (septītajā) dienā pēc PIRCĒJA paziņojuma par atkāpšanos (ierakstīta vēstule) izsūtīšanas dienas.
5.3. Līgums var tikt izbeigts pirms Līguma darbības termiņa beigām Pusēm savstarpēji rakstveidā vienojoties.
5.4. Līguma izbeigšana jebkurā gadījumā neatbrīvo Puses no savstarpējām saistībām, kas radušās Līguma darbības laikā un nav tikušas nokārtotas līdz Līguma izbeigšanas brīdim.

6. APAKŠUZŅĒMĒJU UN PERSONĀLA
NOMAIŅAS UN IESAISTES KĀRTĪBA
6.1. Iepirkuma procedūrā izraudzītais pretendents (iepirkuma līguma vai vispārīgās vienošanās puse) nav tiesīgs bez saskaņošanas ar pasūtītāju veikt piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus iepirkuma līguma izpildē.
6.2. Pasūtītājs nepiekrīt piedāvājumā norādītā personāla nomaiņai gadījumos, kad piedāvātais personāls neatbilst iepirkuma procedūras dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.
6.3. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
6.3.1. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;
6.3.2. tiek nomainīts apakšuzņēmējs, uz kura iespējām iepirkuma procedūrā izraudzītais pretendents balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkuma procedūrā izraudzītais pretendents atsaucies, apliecinot savu atbilstību iepirkuma procedūrā noteiktajām prasībām, vai tas atbilst Publisko iepirkumu likuma 42. panta pirmajā daļā minētajiem pretendentu izslēgšanas gadījumiem;
6.3.3. piedāvātais apakšuzņēmējs, kura sniedzamo pakalpojumu vērtība ir vismaz 10 procenti no kopējās iepirkuma līguma vērtības, atbilst Publisko iepirkumu likuma 42.panta pirmajā daļā minētajiem pretendentu izslēgšanas gadījumiem;
6.3.4. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
6.4. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
6.5. Pasūtītājs pieņem lēmumu atļaut vai atteikt iepirkuma procedūrā izraudzītā pretendenta personāla vai apakšuzņēmēju nomaiņu vai jaunu apakšuzņēmēju iesaistīšanu iepirkuma līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.
6.6. Pēc iepirkuma līguma slēgšanas tiesību piešķiršanas un ne vēlāk kā uzsākot iepirkuma līguma izpildi, pretendents iesniedz pakalpojuma sniegšanā iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī apakšuzņēmēju apakšuzņēmējus. Iepirkuma līguma izpildes laikā Izpildītājs paziņo pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts pakalpojumu sniegšanā.

7. Citi līguma noteikumi
7.1. Līguma izpildes gaitā Pusēm ir saistoši Iepirkuma dokumentācijā paredzētie noteikumi.
7.2. Līgumu var papildināt, grozīt vai izbeigt, Pusēm savstarpēji vienojoties, ievērojot Publisko iepirkumu likuma 61.panta noteikumu prasības. Jebkuras Līguma izmaiņas vai papildinājumi tiek noformēti rakstveidā un kļūst par Līguma neatņemamām sastāvdaļām. Nav pieļaujami Līguma grozījumi, kas būtiski ietekmē iepirkuma ietvaros paredzētos nosacījumus.
7.3. Visas domstarpības, kas varētu rasties šī līguma izpildes gaitā, Puses apņemas risināt pārrunu ceļā. Ja strīdus jautājums pārrunu ceļā netiek atrisināts, tad strīds tiek izskatīts tiesā saskaņā ar Latvijas Republikas likumdošanu tiesā.
7.4. Ja PIRCĒJS par saņemto Preci saskaņā ar saņemto preču pavadzīmju/ rēķinu naudu nesamaksā 20 (divdesmit) dienu laikā, tad par katru samaksas kavējuma dienu PĀRDEVĒJS aprēķina, PIRCĒJS maksā līgumsodu 0,5% apmērā no termiņā nesamaksātās summas par katru nokavēto dienu, bet ne vairāk kā 10% no kopējās līguma summas.
7.5. Ja PĀRDEVĒJS nepiegādā preci saskaņotajos termiņos un/vai apjomā, vai piegādā nekvalitatīvu preci (neatbilst tehniskajai specifikācijai), tad par katru piegādes kavējuma dienu PIRCĒJS aprēķina, PĀRDEVĒJS maksā līgumsodu 0,5% apmērā no nepiegādātās preces kopējās vērtības par katru nokavēto dienu, bet ne vairāk kā 10% no kopējās līguma summas.
7.6. Ja PĀRDEVĒJS vienpusēji atsakās no Līguma izpildes vai PIRCĒJS izbeidz Līgumu PĀRDEVĒJA vainas dēļ, tad PĀRDEVĒJS maksā PIRCĒJAM līgumsodu 10% apmērā no Līguma summas.
7.7. Pircējs šī līguma izpildei norīko sekojošas atbildīgās personas, kuras ir tiesīgas pieņemt preci:.
7.8. Neviena no Pusēm bez saskaņošanas ar otru Pusi nedrīkst nodot trešajai personai savas saistības, kas ir noteiktas ar Līgumu.
7.9. Ja kādai no Pusēm tiek mainīts juridiskais statuss, Pušu amatpersonu paraksta tiesības, vai kādi Līgumā minētie Pušu rekvizīti, tad tā nekavējoties rakstiski paziņo par to otrai Pusei. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par otru Pusi. Šajā apakšpunktā minētie nosacījumi attiecas arī uz Līgumā un tā pielikumos minētajiem Pušu pārstāvjiem un to rekvizītiem.
7.10. Atbilstoši Starptautisko un Latvijas Republikas nacionālo sankciju likuma 11.1 panta trešajai daļai Pasūtītājam ir tiesības vienpusēji atkāpties no līguma izpildes:
7.10.1.	ja līgumu nav iespējams izpildīt tādēļ, ka līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas
7.11. Ja kāds no Līguma punktiem kāda iemesla dēļ zaudētu spēkā esamību, tas neietekmē citus Līguma noteikumus un pārējie Līguma punkti paliek spēkā.
7.12. Visos citos jautājumos, kurus neregulē šī Līguma noteikumi, Puses vadās no spēkā esošās Latvijas Republikas likumdošanas.
7.13. Puses apņemas neizpaust trešajām personām konfidenciālu informāciju, kas tām kļuvusi zināma, pildot šī Līguma noteikumus.
7.14. Puses paraksta Līgumu elektroniskā formā ar drošu elektronisko parakstu, kas satur laika zīmogu. Līguma spēkā stāšanās datums ir Puses pēdējā pievienotā droša elektroniskā paraksta un tā laika zīmoga datums.
7.15. Līgumam ir šādi pielikumi: 
7.15.1. 1.pielikums – Tehniskā specifikācija;
7.15.2. 2.pielikums – Finanšu piedāvājums.

